ભલે, રાજ્યમાં રીડેવલોપમેન્ટની પોલિસી હોય પરંતુ તેનો કાયદો ગુજરાત ઓનરશિપ એક્ટ 1973 અને જનરલ ડેવલોપમેન્ટ કંટરોલ રેગ્યુલેશન(GDCR) અંતર્ગત સોસાયટીના 100% સભ્યોની મંજૂરી હોય તો જ રીડેવલોપમેન્ટ કરી શકાય છે. જેના કારણે ઘણા પ્રોજેક્ટ વિલંબમાં પડે છે. જ્યારે આ નવી પોલિસી અંતર્ગત સરકાર રિડેવલોપેન્ટ બાબતે થોડી છૂટછાટ દેવા માગે છે. તેના માટે સરકાર કદાત 60%-70% સભ્યોની મંજૂરી હોય તો પણ રીડેવલોપમેન્ટ કરી શકાય તેવો નિયમ લાવવાનું વિચારી રહી છે.